stanford-oval/wikipedia huggingface dataset:
Kirjokeisarikala

| Kirjokeisarikala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Keisarikalat Pomacanthidae
Suku::  Pygoplites
Laji::  diacanthus
Kaksiosainen nimi
 Pygoplites diacanthus  (Boddaert, 1772) 
Katso myös
   Kirjokeisarikala Wikispeciesissä   Kirjokeisarikala Commonsissa 
Infobox OKNimi-testi OKIUCN-testi OK: 
Kirjokeisarikala (Pygoplites diacanthus) on keisarikaloihin kuuluva kala, sukunsa ainoa laji. Se on huomattavasti vaikeampi akvaariossa hoidettava kala kuin muut saman heimon lajit.
Ulkonäkö ja koko

Kirjokeisarikala voi kasvaa 25 cm pitkäksi. Aikuisen kalan litteässä vartalossa on keltaisella pohjalla harmaareunaisia valkoisia pystyjuovia. Pyrstö on kirkkaan keltainen, selkäevän pehmeä loppuosa sininen. Nuoret yksilöt ovat oranssivalkoraitaisia, selkäevässä on sininen silmätäplä. Vatsapuolen värityksessä on alueellisia eroja; Intian lähivesillä elää keltavatsaisia yksilöitä, Fidžillä harmaavatsaisia.
Levinneisyys ja elinympäristö

Kirjokeisarikala elää Indopasifisella merialueella: sen levinneisyysalue ulottuu Punaiseltamereltä Itä-Afrikkaan ja Tuamotu-saarille, Japanin lähivesille ja Australian suurelle koralliriutalle. Se viihtyy monimuotoisten korallien keskellä, missä se pujottelee koloissa ja korallien väleissä. Sitä on tavattu 1–48 metrin syvyydessä.
Vesiolot ja ravinto

Kirjokeisarikala syö luonnossa sienieläimiä, salppia, kampamaneetteja  ja muita pehmeitä selkärangattomia.  Akvaariossa sitä on vaikea saada syömään mitään. Se on herkkä vedessä esiintyville typpiyhdisteille, eikä sitä sen vuoksi pitäisi tuoda uuteen akvaarioon ennen kuin vesiarvot ovat vakiintuneet.
Käyttäytyminen

Kutuparia lukuun ottamatta kirjokeisarikaloja ei yleensä pidetä akvaariossa lajitoveriensa seurassa. Ne ovat varsin arkoja kaloja, ja isokokoisempien tai kovin vilkkaiden kalojen seurassa ne eivät useinkaan uskalla syödä tarpeeksi. Kirjokeisarikalat saattavat näykkiä pitkäpolyyppisiä kivikoralleja tai tiettyjä pehmytkoralleja. Punaiseltamereltä ja Intian valtamereltä tuotujen yksilöiden on havaittu pärjäävän hiukan paremmin akvaariossa kuin Tyynenmeren yksilöiden. Tämä voi johtua joko ruokavaliosta tai menetelmistä, joilla kaloja pyydystetään ja käsitellään.
Aiheesta muualla

Fresh marine
Kupu

Kupu on ruokavarastona toimiva ruoansulatuskanavan osa. Linnuilla kupu on ruokatorven laajentuma, hyönteisillä taasen etusuolen laajentuma.
Varastoinnin lisäksi ruokamassa jatkaa myös sulamistaan kuvussa syljen entsyymien ansiosta. Maitohappobakteerien ansiosta ruokamassan pH laskee, mikä vaikuttaa ruokamassan kivennäisaineiden liukenemiseen.
Kristillinen työväenpuolue

| Kristillinen työväenpuolue> Partido Trabalhista Cristão |
| --- | --- |
  
  
Perustettu:  11. heinäkuuta 1985
Johto:   Daniel Tourinho 
Ideologia:  kristillisdemokratia, työväenliike, konservatiiviliberalismi
Poliittinen kirjo:  oikeisto
Kotisivu:  www.ptc36nacional.com.br
Infobox OKNimi-testi OK: 
Kristillinen työväenpuolue (portugaliksi: Partido Trabalhista Cristão, PTC), aiemmin Kansallinen jälleenrakennus puolue (portugaliksi: Partido da Reconstrução Nacional, PRN),  on poliittinen puolue Brasiliassa.
Aiheesta muualla

Kotisivut (Arkistoitu – Internet Archive). (portugaliksi)
Kupreanof Island

Kupreanof Island
| --- | --- |
Sijainti:  56°47′34″N, 133°29′49″W Alaska Yhdysvallat
Saariryhmä:  Alexandersaaristo
Vesialue:  Tyynimeri 
Pinta-ala:  2 802 km²
| --- | --- |
Asukasluku:  785
muokkaa - muokkaa wikitekstiä - muokkaa Wikidataa
Kupreanof Island on saari kaakkois-Alaskassa, Alexandersaaristossa. Saari on 84 km pitkä ja 32 km leveä ja sen kokonaispinta-ala on 2802,84 km2. Se on Yhdysvaltain 13. suurin saari ja 170. suurin maailmanlaajuisesti. Saaren kaakkoisosassa oleva Lindenberg Peninsula lasketaan osaksi saarta. Sen ja varsinaisen saaren välissä on kapea Duncanin kanaaliksi kutsuttu salmi. Vuoden 2000 väestönlaskennassa saarella asui 785 henkilöä.
Saaren kartoittivat ensimmäisenä James Johnstone ja Joseph Whidbey vuosina 1793–94. He kuuluivat George Vancouverin tutkimusretkikuntaan. Saari sai nimensä vara-amiraali Ivan Kupreianovin mukaan. Hän toimi Venäjän Amerikan siirtomaiden kuvernöörinä vuosina 1836–1840. Nimi mainittiin ensimmäisen kerran Venäjän Hydrografisen osaston kartoissa muodossa Os(trov) Kupreianova.
Saaren suurin yhdyskunta on nimeltään Kake, ja se sijaitsee saaren luoteisosassa. Ainoa toinen taajama on Kupreanof saaren itälaidalla. Saari kuuluu Tongassin kansallispuiston alueeseen
Kimmo Kyllönen

| Kimmo Kyllönen> Henkilötiedot |
| --- | --- |
Syntynyt: 11. toukokuuta 1983 (ikä 41)
Jääpallon pelaaja
Pituus:  176 cm
Seura:  IFK Vänersborg
Pelipaikka:  Maalivahti
| Urheilijan ura> Junioriseurat |
| --- | --- | --- | --- |
–2001: Kampparit
Seurat
| Vuodet | Seura | O | (M) |
| 2001–2002 | Kampparit | – | (–) |
| 2003–2004 | JPS | – | (–) |
| 2004–2012 | Kampparit | – | (–) |
| 2013–2015 | IK Sirius | - | (-) |
| 2015–2016 | IFK Kungälv | 26 | (0) |
| 2016–2017 | IK Tellus | 25 | (0) |
| 2017- | IFK Vänersborg | 27 | (0) |
Maajoukkue
| 2008– |  Suomi | 72 | (0) |
 Seurajoukkueuran tilastot kattavat vain kansalliset sarjat, päivitetty 21.2.2019.  Maajoukkueuran tilastot päivitetty 21.2.2019.
Kimmo Kyllönen (s. 11. toukokuuta 1983) on suomalainen jääpallomaalivahti. Hän edustaa Ruotsin pääsarjassa pelaavaa IFK Vänesborgia. Kyllönen on pelannut seitsemät MM-kisat.
Saavutukset

Seurajoukkueissa
SM-kultaa: 2012 (Kampparit)
SM-hopeaa: 2011 (Kampparit)
Maajoukkueessa
MM-hopeaa: 2016, 2023
MM-pronssia: 2009, 2017, 2018 ja 2019
Henkilökohtaisesti
MM-kisojen paras maalivahti: 2019, 2023
Vuoden jääpalloilija: 2019
Urheilutoimittajain liiton vuoden jääpalloilija: 2019
Kronwall

Kronwall tai Kronvall on muun muassa seuraavien henkilöiden sukunimi:
Kerstin Kronvall (s. 1958), suomalainen toimittaja ja ulkomaankirjeenvaihtaja
Niklas Kronwall (s. 1981), ruotsalainen jääkiekkoilija
Staffan Kronwall (s. 1982), ruotsalainen jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kristillinen vaihtoehtorock

| Kristillinen vaihtoehtorock |
| --- | --- |
Alkuperä:   Vaihtoehtorock  Kristillinen rock  Kristillinen nykymusiikki  Kristillinen punk 
Alkuperämaa:   Yhdysvallat
Kehittymisen ajankohta:  1980-luvulta lähtien
Kristillinen vaihtoehtorock on vaihtoehtorockin tyylilaji, jonka sanoitukset perustuvat kristilliseen maailmankatsomukseen. Kristillinen vaihtoehtorock kehittyi 1980-luvulta lähtien ja tuli suosituksi 1990-luvulla.
Kristillisiä vaihtoehtorock-yhtyeitä

Tunnetuimpina kristillisinä vaihtoehtorockyhtyeinä pidetään seuraavia yhtyeitä:
Lifehouse
Flyleaf
Third Day
Plumb
Fray
Kutless
Korvaslampi

| Korvaslampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°25′08″N, 27°10′39″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Tulo-ojat:  suo-ojia
Laskuoja:  suo-oja Kaihlaseen 
Järvinumero:  14.792.1.007
Mittaustietoja
Pinnankorkeus:  121,7 m  
Pituus:  1 km  
Leveys:  500 m  
Rantaviiva:  2,813 km  
Pinta-ala:  33,545 ha  
Saaria:  ei saaria 
 fiKorvaslampi 
Korvaslampi on Etelä-Savossa Pieksämäellä Vämppäänkylän lähellä sijaitseva lampi.
Maantietoa

Lampi on 1,0 kilometriä pitkä, 500 metriä leveä, ja sen pinta-ala on 34 hehtaaria. Se sijaitsee maastossa loivapiirteisessä painanteessa yhdessä Korvassuon ja Kurkisuon kanssa. Lammella ei ole kartan mukaan saaria ja se on asumaton. Sen rantaviivan pituus on 2,8 kilometriä. Sen kaakkois- ja etelärantaa seuraa Partaharjun ja Haapakosken välinen tie, josta haarautuu kaakkoon jatkava tie.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Haapajoen alueeseen (14.792) se kuuluu. Lampeen on johdettu joitakin suo-ojia ja siitä lähtevä laskuoja on yhdistetty Kurkisuon kuivatusojiin. Ne laskevat lopulta Kaihlaseen. Lammen vedenpinnan korkeus on 121,7 metriä mpy.
Kuppilat kuntoon Ruotsi

| Kuppilat kuntoon Ruotsi |
| --- | --- |
Pääosissa:  Alexander Nilson
Alkuperäiskieli:  ruotsi
Verkko:  SV TV3 FIN Jim
Esitetty:  19. marraskuuta 2009 – jatkuu edelleen
Tuotantokausia:  5
Jaksoja:  46
Aiheesta muualla
Virallinen sivusto
IMDb
Kuppilat kuntoon Ruotsi (Kniven mot strupen) on ruotsalainen tositelevisiosarja, jonka ensimmäinen jakso näytettiin Ruotsin TV3-kanavalla 19. marraskuuta 2009. Sarjan pääosissa nähdään Alexander Nilson, joka laittaa jokaisessa jaksossa konkurssin partaalla olevan ravintolan entistä kannattavammaksi. Ohjelman formaatti perustuu Gordon Ramsayn Kitchen Nightmares -sarjaan.
Kuptšinon metroasema

Kuptšino (Kupsila) (ven. Ку́пчино) on yksi Pietarin metron asemista. Se avattiin 25. joulukuuta 1972.
Korvatamariini

| Korvatamariini |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Heimo::  Kierteishäntäapinat Cebidae
Suku::  Tamariinit Saguinus
Laji::  bicolor
Kaksiosainen nimi
 Saguinus bicolor  (Spix, 1823) 

Katso myös
   Korvatamariini Wikispeciesissä   Korvatamariini Commonsissa 
Infobox OKNimi-testi OKIUCN-testi OK: 
Korvatamariini (Saguinus bicolor) on uhanalainen eteläamerikkalainen apinalaji.
Ulkonäkö ja koko

Korvatamariinin pituus on noin 30 cm, häntä 40 cm ja paino noin 400 g. Naama on musta ja paljas, korvat huomiota herättävän höröllään. Karvan väri vaihtelee mustan, hopeanharmaan ja ruskean välillä ja sen mukaan on määritetty alalajeja.
Levinneisyys

Korvatamariineja elää vain Manauksen lähistöllä Amazonin sademetsässä Brasiliassa. Ihmisen toiminta supistaa sen elinaluetta nopeasti. Laji luokiteltiin vuonna 2019 äärimmäisen uhanalaiseksi, sillä arvioiden mukaan sen kanta voi supistua 2030-luvun puoliväliin mennessä 80 prosentilla, koska sen elinalue on voimakkaan ihmistoiminnan kohteena.
Elintavat

Korvatamariinit syövät ennen kaikkea hedelmiä ja kukkia, lisäravintona myös hyönteisiä ja muita pieniä eläimiä. Ne elävät 2–8 yksilön ryhmissä, joita johtaa hallitseva naaras. Kaikki ryhmän jäsenet osallistuvat poikasten hoitamiseen.
Kilvenkupura

Langobardien kilven kupura.
Thorsbergistä, nykyisen Saksan alueelta suosta löydettyjä kilpiä, joissa on pronssinen kupura.
Kilvenkupura on kilven keskellä käytetty käden suoja. Tasapainon vuoksi käden on parasta pitää kilvestä kiinni läheltä pintaa, jolloin kilpiin on tehty reikä, jossa kahva (käsirauta) sijaitsee. Tällöin käden suojaamiseksi on tarvittu suoja. Vanhoissa puusta valmistetuissa kilvissä kupura on tehty joko puusta tai metallista. Metallisia kupuroita on muinaismuistoissa säilynyt varsin paljon. Kupuralle on tyypillistä varsin monimuotoinen muotoilu ja koristelu.
Suomalaiset kilvenkupurat

Suomesta löydetyt kilvenkupurat ovat olleet rautaisia. Poikkeuksena on Piikkiön Koskenhaasta löytynyt piikkilakinen pronssikupura. Samassa löydössä oli myös kädensijan pronssihela. Osat ovat kuuluneet aikansa hienoon nahkapeitteeseen ja pronssireunaiseen korukilpeen. Ne on ajoitettu noin 200-luvulle ja valmistettu ilmeisesti Böömissä.
Aiheesta muualla

Kuvia tai muita tiedostoja aiheesta Kilvenkupura Wikimedia Commonsissa
Kuno Becker

Kuno Becker
Eduardo Kuno Becker Paz (s. 14. tammikuuta 1978) on meksikolainen näyttelijä. Hän on työskennellyt telenoveloissa sekä yhdysvaltalaisissa ja meksikolaisissa elokuvissa.
Hän oli nuoruudessaan lahjakas viulisti ja päätyi jopa opiskelemaan Salzburgin Mozarteumiin.
Becker esiintyy kolmessa Goal! -elokuvassa. Goal! on vuonna 2005 tehty elokuva, jossa pääosassa on Kuno Becker, joka esittää nuorta jalkapalloilijaa Santiago Muňezia.
Aiheesta muualla

Kuno Becker Internet Movie Databasessa. (englanniksi)
Kim Sung-gan

| Henkilötiedot |
| --- | --- | --- |
Koko nimi: Kim Sung-gan
Syntymäaika: 17. marraskuuta 1912
Syntymäpaikka: Pjongjang, Korea
Kuolinaika: 29. toukokuuta 1984 (71 vuotta)
Kansalaisuus:  Etelä-Korea
Pelipaikka: Hyökkääjä
Seurat
| Vuodet | Seura | O (M) |
|  | Keijo SC |  |
Maajoukkue
| 1940 | Japani | 1 (0) |
Kim Sung-gan (17. marraskuuta 1912 Pjongjang – 29. toukokuuta 1984) oli eteläkorealainen jalkapalloilija.
Jalkapallomaajoukkue

Kim debytoi Japanin maajoukkueessa kesäkuussa 1940.
Aiheesta muualla

National Football Teams
Kristillinen seurakunta Uusipesula

| Uusipesula |
| --- | --- |

Suuntautuminen:  Helluntaiherätys
Kirkkokunta:  Suomen Helluntaikirkko
Perustettu:  2005
Pastori:  Jari Myrskykari
Infobox OKVirheellinen NIMI-arvo: 
Kristillinen seurakunta Uusipesula on helluntaiherätykseen ja Suomen Helluntaikirkkoon kuuluva seurakunta Turun Varissuolla Kousankadulla.
Seurakunta itsenäistyi Turun helluntaiseurakunnasta vuoden 2005 lopulla. Toimintamuotoihin kuuluvat jumalanpalvelukset, kerhot, pienryhmät sekä diakoniatoimintana kirpputori "Wakke" ja ruokajako torstaisin Leipä-iltojen muodossa. Seurakunnassa oli vuonna 2022 noin 200 jäsentä.[lähde? ]
Aiheesta muualla

Seurakunnan arkistoidut kotisivut
Kuno Klemm

Kuno Klemm (5. maaliskuuta 1888 – 1945) oli saksalainen kenraalimajuri toisen maailmansodan aikana. Hän oli syntynyt Lauenburgissa Saksassa. Hän liittyi keisarillisen Saksan armeijaan huhtikuussa 1908, ja palveli 82. jalkaväkirykmentissä. Toisen maailmansodan alkaessa hänet ylennettiin everstiksi, ja hän komensi tuolloin Wehrmachtin 374. jalkaväkirykmenttiä.  Hänet ylennettiin kenraalimajuriksi 1. lokakuuta 1943. Hän tuolloin 75. jalkaväkirykmentin komentaja. Hänet siirrettiin miehitettyyn Norjaan marraskuussa 1944 sotavankileirin komendantiksi. Hän teki itsemurhan Oslossa vuonna 1945, Josef Terbovenin ja Wilhelm Rediessin tapaan.
Aiheesta muualla

http://www.geocities.com/~orion47/WEHRMACHT/HEER/Generalmajor2/KLEMM_KUNO.html
Kolmoishermo

Kolmoishermon liike- ja tuntohermosyiden jakautuminen kasvoissa.
Kolmoishermo (lat. nervus trigeminus) on viides aivohermo ja se on aivohermoista suurin. Kolmoishermo toimii kasvojen tuntohermona ja puremalihasten liikehermona. Sen nimi tulee siitä, että se jakautuu kolmeen haaraan: alaleukahermo, yläleukahermo ja silmähermo. Alaleukahermo hermottaa alaleuan aluetta, yläleukahermo yläleuan aluetta ja silmähermo otsan aluetta.
Herpesvirus voi vesirokon jälkeen jäädä piileväksi kolmoishermosolmuun ja aiheuttaa myöhemmin vyöruusun. Kolmoishermoon liittyvää neuropaattista kipua kutsutaan kolmoishermosäryksi.
Alaleuka-, yläleuka- ja silmähermon hermottamat alueet kasvoissa.
Aiheesta muualla

Kuvia tai muita tiedostoja aiheesta Kolmoishermo Wikimedia Commonsissa
Kolmoisagentti (vuoden 2004 elokuva)

| Kolmoisagentti> Triple agent |
| --- | --- |

Ohjaaja:  Éric Rohmer
Käsikirjoittaja:  Éric Rohmer
Tuottaja:   Philippe Liégeois  Jean-Michel Rey 
Säveltäjä:  Dmitri Šostakovitš
Kuvaaja:  Diane Baratier
Leikkaaja:  Mary Stephen
Pääosat:   Katerina Didaskalou  Cyrielle Claire  Serge Renko 
Valmistustiedot
Valmistusmaa:  Ranska, Kreikka, Italia
Tuotantoyhtiö:  Les Films du Losange
Levittäjä:  Netflix
Ensi-ilta:  2004
Kesto:  115 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Kolmoisagentti (Triple agent) on Éric Rohmerin elokuva vuodelta 2004. Se on tositapahtumiin perustuva vakoilutarina, jonka lähtöpiste on Pariisi vuonna 1936. Keskeiset henkilöt ovat venäläisiä aristokraattisia emigrantteja. Kolmoisagentti on entinen valkoisten kenraali.
Näyttelijä

| 0 | 1 | 2 |
| --- | --- | --- |
|  Katerina Didaskalou  | … |  Arsinoé   |
|  Serge Renko  | … |  Fiodor   |
|  Cyrielle Clair  | … |  Maguy   |
|  Grigori Manoukov  | … |  Boris   |
|  Dimitri Rafalsky  | … |  Général Dobrinsky   |
|  Nathalia Krougly  | … |  La Générale   |
|  Amanda Langlet  | … |  Janine   |
|  Jeanne Rambur  | … |  Dany   |
|  Emmanuel Salinger  | … |  André   |
|  Vitalyi Cheremet  | … |  Alexis Tcherepnine   |
Kim Stanley

| Kim Stanley |
| --- | --- |
 Kim Stanley vuonna 1961.
Henkilötiedot
Koko nimi:  Patricia Beth Kimberley Reid
Syntynyt: 11. helmikuuta 1925 Tularosa, New Mexico
Kuollut: 20. elokuuta 2001 (76 vuotta) Santa Fe, New Mexico
Kansalaisuus:  Yhdysvallat
Ammatti:  näyttelijä
Aiheesta muualla
IMDb
Elonet
Kim Stanley (11. helmikuuta 1925 Tularosa, New Mexico – 20. elokuuta 2001 Santa Fe, New Mexico) oli yhdysvaltalainen näyttelijä. Hän oli kahdesti ehdolla Oscar-palkintoon rooleistaan elokuvissa Lukittujen ovien takana (1964) ja Frances (1982).
Filmografiaa

Jumalatar (The Goddess, 1958) Emily Ann Faulkner / Rita Shaw
Kuin surmaisi satakielen (To Kill a Mockingbird (1962)
Lukittujen ovien takana (Seance on a Wet Afternoon, 1964) Myra Savage
Operation Heartbeat (1969)
Valiojoukko (The Right Stuff, 1983) Pancho Barnes
Frances (1982) Lillian Farmer
Cat on a Hot Tin Roof (1984)
Lähde:
Aiheesta muualla

Kim Stanley Internet Movie Databasessa. (englanniksi)
Kolumbia talviolympialaisissa 2018

Kolumbia osallistui Pyeongchangin talviolympialaisiin 2018. Maata edusti neljä urheilijaa kolmessa urheilumuodossa. Avajaisissa joukkueen lippua kantoi taitoluistelija Pedro Causil ja päättäjäisissä alppihiihtäjä Michael Poettoz.
Kolumbia teki vuonna 2018 paluun talviolympialaisiin osallistuttuaan edellisen kerran Vancouverissa 2010.
Joukkue > Alppihiihto

Kolumbia sai alppihiihtoon maapaikan yhdelle miehelle.
Michael Poettoz
Joukkue > Maastohiihto

Kolumbia sai maastohiihtoon maapaikan yhdelle miehelle.
Sebastián Uprimny
Joukkue > Pikaluistelu

Kolumbia sai pikaluisteluun maapaikan yhdelle miehelle maan rullapikaluisteluliiton päästyä Kansainvälisen pikaluisteluliiton jäseneksi. Lisäksi yhdelle kolumbialaisnaiselle annettiin myöhemmin venäläisurheilijoilta vapautunut paikka.
Pedro Causil
Laura Gómez
Kátia Lopes

| Mitalit> Maa:   Brasilia.Naisten lentopallo. Olympialaiset  | Mitalit> Maa:   Brasilia.Naisten lentopallo. Olympialaiset  | Mitalit> Maa:   Brasilia.Naisten lentopallo. Olympialaiset  | Maa:   Brasilia> Naisten lentopallo. |
| --- | --- | --- | --- |
|  Pronssia | Sydney 2000 | Lentopallo |  |
Kátia Andreia Caldeira Lopes (s. 13. heinäkuuta 1973 Rio de Janeiro) on brasilialainen entinen lentopalloilija ja olympiamitalisti. Hän edusti seuratasolla riodejaneirolaista Flamengoa. Lopes pelasi seitsemän ottelua Sydneyn olympialaisissa 2000, joissa Brasilia voitti pronssia.
Kristinusko Uudessa-Seelannissa

Tämä artikkeli kertoo kristinuskosta Uudessa-Seelannissa. Kristinusko on Uuden-Seelannin suurin uskonto, johon kuuluu noin 37,3 prosenttia väestöstä. Uuden-Seelannin suurimmat kristilliset ryhmät ovat katoliset (10,1 %), anglikaanit (6,8 %) sekä presbyteerit ja kongregationalistit (5,2 %). Muita kirkkokuntia edustavat mm. helluntailaiset ja metodistit.
Historia

Uuden-Seelannin alkuperäiskansa, maorit, saapuivat saarelle noin 1200-luvulla. Iso-Britannia liitti alueen itseensä vuonna 1840 ja neuvotteli Waitangin sopimuksen, jolla maorit luovuttivat hallinnon, mutta säilyttivät oikeutensa maahan. Vuonna 1947 Uusi-Seelanti itsenäistyi perustuslaillisena monarkiana. Anglikaaninen kirkko on Uuden-Seelannin suurin kirkko, jota seuraa katoliset, presbyteerit ja metodistit. Nämä kirkot ovat tarjonneet maoreille omia mahdollisuuksia päätöksentekoon ja maassa toimii kaksi ekumeenista järjestöä. 1980-luvulla seurakuntien eri uskontokuntien välillä toteutettiin useita yhteistyöhankkeita.
Kirkkojenväliset järjestöt

Uudessa-Seelannissa toimii kaksi ekumeenista järjestöä. Tämän lisäksi maassa toimii useita helluntailailaisten ryhmittymiä, itsenäisiä karismaattisia ryhmiä sekä evankelisten seurakuntien verkosto.
Kilvensalo

Kilvensalo
Kouhinsalon eteläpuolelle jäävä pikkuselkä Mokka, Kilvensalo kuvassa sen takana vasemmalla.
| --- | --- |
Sijainti:  Jyväskylä (Korpilahti) Päijät-Häme Suomi
Vesialue:  Päijänne
Korkein kohta:  122,5 m 
Pinta-ala:  1,36 km²  
muokkaa - muokkaa wikitekstiä - muokkaa Wikidataa
Kilvensalo  on Päijänteen saari Keski-Suomessa Korpilahdella nykyisen Jyväskylän alueella.
Maantietoa

Saari on 1,6 kilometriä pitkä, 1,3 kilometriä leveä ja sen pinta-ala on 1,36 neliökilometriä . Se on pyöreän muotoinen, mutta siinä on lounaaseen aukeava ja yli puoli kilometriä pitkä Häränperseenlahti. Se sijaitsee Luhangan kirkolta 9,5 kilometriä luoteeseen mantereen läheisyydessä Rantuulla. Saaren luoteispuoli on laajan Vanhanselän aallokon armoilla. Saaren erottaa Huhkaimenvuoren rannasta 60–100 metriä leveä Kilvensalmi. Salmi aukenee koillisessa Mokkalle, joka on Kouhinsalon eteläpuolelle jäävä pikkuselkä, ja lounaassa se aukenee Vanhanselälle Ruppasaaren, Selkä-Kuivasen ja Maa-Kuivasen väliin. Kilvensalon rannan läheisyydessä on kolme pientä luotoa, joista yksi on nimeltään Manusaari. Saarella on kaksi yli 100 metrin korkeuteen mpy. yltävää mäenselännettä. Niiden lakialueet ovat kallioisia ja ne ovat paikoin kivisiäkin. Korkein kohta sijaitsee saaren pohjoisosassa, missä mäki kohoaa 44 metrin korkeuteen Päijänteestä. Saaressa on vanhan selvityksen mukaan (vuosi 2010 ) kolme vakituista asukasta, 27 vapaa-ajan asuntoa ja 108 kesäasukasta. Vaikka saari sijaitsee mantereen läheisyydessä, ei siihen tule tietä. Saaressa kulkee salmelta lahdenpohjukkaan vievä kärrypolku ja toinen kärrypolku alkaa lahdelta ja päättyy mäellä sijaitsevaan mökkiin. Salmessa kulkee veneväylä ja järvenselän puolella kulkee vielä toinen. Saaren asukkaat pääsevät Luhangalta tietä pitkin salmen rantaan, missä sijaitsee venevalkama.
Historiaa

Taloudellisessa kartassa vuodelta 1940 oli Kilvensalossa kaksi maatilaa ja niiden kuusi peltopalstaa. Niistä on nykyään jäljellä enää saaren länsipään peltopalsta.
Aiheesta muualla

Westermark, Nils: Vanha reittikartta Juokslahti–Mokka, vuodelta 1741
Koti saaressa teettää töitä (Arkistoitu – Internet Archive) (4.6.2018)
Kolonos

Kolonos (kreik. Κολωνός, lat. Colonus) voi viitata seuraaviin paikkoihin Kreikassa:
Kolonos, Aigeis-fyleen kuulunut antiikin Ateenan (Attikan) demos
Kolonós, Ateenan kaupunginosa
Kolonos Agoraios (Agoraios Kolonos), kukkula Ateenassa
Kolonos Hippeios (Hippeios Kolonos), kukkula Ateenassa
Kolonisaatio (lääketiede)

Kolonisaatio tarkoittaa lääketieteessä tilannetta, jossa mikrobi asettuu lisääntymään normaaliflooraan tautia aiheuttamatta. Esimerkiksi MRSA-kolonisaatio tarkoittaa, että iholla tai limakalvolla on bakteeria sen kuitenkaan aiheuttamatta oireita.